Bloq: Respublikaçılar nə istəyirlər?
Məhdud hökumət tərəfdarları olan mühafizəkarlar prezident Barak Obamanın idarəçilik fəlsəfəsini rədd edirlər
Virciniyada seçki kampaniyası əsnasında keçiriən tədbirdə Barak Obamanın verdiyi bəyanat, bir çox Respublikaçıların nəzərində onlarla Demokratlar arasındakı fəlsəfi fərqləri dolğun əks etdirir. Həmin tədbirdə cənab Obama demişdi: “Əgər sən həyatda uğur qazanmısansa, kimsə sənə nə vaxtsa yardım əli uzadıb. Nə vaxtsa həyatında yaxşı müəllim olub. Kimsə bu inanılmaz Amerika sistemini qurub ki, sənə çiçəklənməyə şərait yaradıb. Kimsə yollara, körpülərə yatırım qoyub. İnternet özü-özünə yaranmayıb. Hökumət araşdırmaları interneti mümkün edib ki, bizneslər bundan pul qazana bilsin.” Təsadüfi deyil ki, Respublikaçıların milli qurultayında zaldan asılan iri lövhələrdə prezident Barak Obamaya cavab olaraq ifadəsi yazılmışdı. Respublikaçılar hesab etmirlər ki, amerikalılar öz uğurlarına görə peşə borcunu yerinə yetirən hökumət məmurlarına, yol tikənlərə, müəllimlərə minnətdar olmalıdırlar. Fərdi təşəbbüsü yüksək dəyərləndirən mühafizəkarlar hesab edirlər ki, hər bir adam həyatada qazandığı uğura yaxud düçar olduğu uğursuzluğa görə məsuliyyət daşıyır. Qurultay nitqində prezidentliyə namizəd Mitt Romni söylədi: “Bu prezident anlamır ki, biznes və iş yerlərini artırmaq risk tələb edir. Bəzən udursan, bəzən uduzursan, amma həmişə səy göstərirsən. Bu, arzu məsələsidir. Adətən hər şey istədiyin kimi alınmır. Steve Jobs Apple şirkətində işdən çıxarılmışdı. Sonra o, geri qayıtdı və bütün dünyanı dəyişdi.” Respublikaçıların fikrincə hökumətin görə biləcəyi ən yaxşı iş insanların yolundan çəkilib onlara öz qabiliyyətlərini reallaşdırmağa imkan verməkdir. Amerikanın qurucu babası Tomas Ceffersonun təbirincə desək, “Ən yaxşı hökumət ən az hökumətlik edən hökumətdir.”